CELEX: C2005/031/14
Language: el
Date: 2005-02-05 00:00:00
Title: Υπόθεση C-479/04: Αίτηση για την έκδοση προδικαστικής αποφάσεως που υπέβαλε το Østre Landsret με διάταξη της 16ης Νοεμβρίου 2004 στην υπόθεση Laserdisken ApS κατά Kulturministeriet

5.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 31/6
            
         Αίτηση για την έκδοση προδικαστικής αποφάσεως που υπέβαλε το Østre Landsret με διάταξη της 16ης Νοεμβρίου 2004 στην υπόθεση Laserdisken ApS κατά Kulturministeriet
   (Υπόθεση C-479/04)
   (2005/C 31/14)
   Γλώσσα διαδικασίας: η δανική
   Με διάταξη της 16ης Νοεμβρίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 19 Νοεμβρίου 2004, το Østre Landsret, στο πλαίσιο της διαφοράς μεταξύ Laserdisken ApS και Kulturministeriet που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1.
            
            
               Είναι άκυρο το άρθρο 4, παράγραφος 2, της οδηγίας 2001/29/ΕΚ (1) του Ευρωπαϊκού Κοινοβουλίου και του Συμβουλίου, της 22ας Μαΐου 2001, για την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας;
            
         
               2.
            
            
               Εμποδίζει το άρθρο 4, παράγραφος 2, της οδηγίας 2001/29/ΕΚ του Ευρωπαϊκού Κοινοβουλίου και του Συμβουλίου, της 22ας Μαΐου 2001, για την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας, ένα κράτος μέλος να διατηρεί στη νομοθεσία την επί διεθνούς επιπέδου ανάλωση;
            
         Το δεύτερο ερώτημα υποβάλλεται προκειμένου να διευκρινισθεί αν ένα κράτος μέλος, το οποίο επιθυμεί να αποδώσει μεγαλύτερη βαρύτητα στο συμφέρον της ελευθερίας εκφράσεως και στην πρόσβαση των πολιτών στα πολιτιστικού περιεχομένου προϊόντα απ' ό,τι στη μέριμνα προστασίας των εγχωρίων δικαιούχων από τον ανταγωνισμό, μπορεί να παρεκκλίνει από το άρθρο 4, παράγραφος 2.
   
      (1)  ΕΕ L 167 της 22.6.2001, σ. 10.